
Ehitusloa andmine (Sibula tn 26) 

1. ASJAOLUD JA MENETLUSE KÄIK

23.12.2021 ehitisregistri elektroonilisse keskkonda laekus läbivaatamiseks  ehitusloa taotlus nr  2111271/45468  Sibula tn 26 kinnistule  hooajalise elamu (suvila) ning selle teenindamiseks vajalike rajatiste püstitamiseks koos ehitusprojektiga „Sibula tn 26 hooajalise elamu pustitamine ilma detailplaneeringut koostamata 2821_EP_Sibula26“, peaprojekteerija Lolita Zastrožinova.
Ehitusprojekt „Sibula tn 26 hooajalise elamu pustitamine ilma detailplaneeringut koostamata 2821_EP_Sibula26“ on koostatud 10.11.2021 korraldusega nr 901-k  kinnitatud „Sibula tn 26 hooajalise elamu pustitamine ilma detailplaneeringut koostamata“ projekteerimistingimuste alusel.
27.12.2021 ehitisregistri  keskkonnas on genereeritud ehitusloa  eelnõu  nr  2112271/43636, menetluse nr 287635 ning suunatud Arhitektuuri- ja Linnaplaneerimise Ametile, Päästeameti Ida päästekeskusele kooskõlastamiseks ning arvamuste avaldamiseks. 
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

14.03.2022 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 2´3 ei anta“.
30.03.2022 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. KeHJS § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.
2.4. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
3.    OTSUS

3.1. Anda ehitusluba Sibula tn 26 kinnistule  hooajalise elamu (suvila) ning selle teenindamiseks vajalike rajatiste püstitamiseks vastavalt ehitusprojektile „Sibula tn 26 hooajalise elamu pustitamine ilma detailplaneeringut koostamata 2821_EP_v02_Sibula26“, peaprojekteerija Lolita Zastrožinova.
3.2. Jätta algatamata Sibula tn 26 kinnistule  hooajalise elamu (suvila) ning selle teenindamiseks vajalike rajatiste püstitamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale. 

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

